Avian Leisure bied verblyf aan die bopunt van Froggy Farm in Simonstad, met 'n lieflike uitsig oor Valsbaai. Kom skep asem tussen die Kaapse fynbos. Kyk na die walvisse, robbe, pikkewyne, suikerbekkies en talle ander voëls van jou kamervenster af! Hou die ystervarke dop wat gereeld in die aand hul verskyning by die tuindammetjie maak.
Avian's Leisure is die ideale vertrekpunt om die gebied tussen Kaappunt en die Kaapse Wynlande te verken. Gaan op voëlkyk-ekspedisies, besigtig die ryk verskeidenheid seevoëllewe, gaan op bootritte om haaie en walvisse te sien of geniet die pragtige natuurskoon van die Tafelberg Nasionale Park.
Simonstad self is 'n pragtige, historiese dorpie met warm, gasvrye mense en 'n ontspanne atmosfeer - beslis die moeite werd om te verken! Daar is verskeie goeie restaurante en winkels, 'n veilige, beskutte swemstrand aan die warmwaterkant van die Skiereiland en toegang tot 'n menigte ander doendinge.
Avian Leisure bestaan uit 2 woonstelle, elkeen met 'n privaat ingang en oorgenoeg veilige parkeerplek op die perseel.
Buiten die magdom doendinge in die omtrek is daar ook die klein plesiertjies om te waardeer, soos die pragtige sonsopkoms oor Valsbaai of die volmaan soos dit oor die baai opkom.